CELEX: 32010R1155
Language: lt
Date: 2010-12-01 00:00:00
Title: 2010 m. gruodžio 1 d. Komisijos reglamentas (ES) Nr. 1155/2010 dėl tam tikrų prekių klasifikavimo Kombinuotojoje nomenklatūroje

9.12.2010   
            
            
               LT
            
            
               Europos Sąjungos oficialusis leidinys
            
            
               L 324/42
            
         KOMISIJOS REGLAMENTAS (ES) Nr. 1155/2010
   2010 m. gruodžio 1 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 1 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Sudėtinė prekė, kurią sudaro dirbtinės vyšnios šaka ir elektros apšvietimo įranga su elektros transformatoriumi. Šios sudedamosios dalys sujungtos, kad būtų sudaryta praktiškai nedaloma visuma.
                  Dirbtinė šaka panaši į natūralų augalą (žydinčios vyšnios šaką), ji pagaminta iš įvairių sujungtų dalių (rudo popieriaus šakoms imituoti, vielos joms prilaikyti, lipnių juostų, kad viskas laikytųsi, balto tekstilės audinio, imituojančio žiedų vainiklapius, ir mažų plastiko detalių, prilaikančių žiedus). Dalys surištos, suklijuotos ir sumontuotos.
                  Į dirbtinę šaką įmontuota elektros šviesos grandinė, prie kurios prijungta 60 mikrolempučių. Lemputės vaizduoja žiedų piesteles. Lemputės mažos, todėl neryškiai šviečia. Šaka visiškai apdengia elektros grandinės laidą, prie kurio prijungtos mikrolemputės. Likusi kelių metrų ilgio laido atkarpa nutįsta nuo pagrindinės šakos, atkarpos gale – elektros transformatorius.
                  Dirbinio negalima nei pastatyti, nei už ko nors pakabinti. Jis skirtas dėti į vazą.
                  (dirbtinės vyšnios šaka)
                  (Žr. nuotraukas Nr. 654 A, B ir C) (1)
                  
               
               
                  6702 90 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 6702 ir 6702 90 00 atitinkančiais prekių aprašymais.
                  Dirbinys yra sudėtinė prekė, kaip apibrėžta 3 bendrosios aiškinimo taisyklės b punkte. Jį sudaro 6702 pozicijai priskiriamos dirbtinės gėlės, 9405 pozicijai priskiriama elektros apšvietimo įranga ir 8504 pozicijai priskiriamas elektros transformatorius. Į dirbtinių gėlių šaką įmontuota elektros šviesos grandinė, kad būtų sudaryta nedaloma visuma (taip pat žr. SS paaiškinimų (Suderintos sistemos paaiškinimų) 3 bendrosios aiškinimo taisyklės b punkto IX grupės paaiškinimus).
                  Dėl objektyvių dirbinio savybių (jis atrodo kaip tipiška dirbtinė gėlė, lemputės mažos, todėl neryškiai šviečia) jis iš esmės skirtas dėti į vazą ir, kaip gėlių imitacija, kambariui papuošti. Apšvietimas – papildomas veiksnys dekoratyviniam poveikiui sustiprinti. Todėl dirbtinių gėlių šaka yra sudėtinė dalis, kuria dirbiniui suteikiamos esminės savybės (t. y. kaip dekoratyvinio dirbinio), kaip apibrėžta 3 bendrosios aiškinimo taisyklės b punkte.
                  Dirbinys neklasifikuotinas kaip 9405 pozicijai priskiriamos lempos, nes jis nėra visų pirma skirtas, pavyzdžiui, kambariui apšviesti, jis taip pat nėra specializuota lempa (taip pat žr. SS paaiškinimų 9405 pozicijos paaiškinimų I grupės pirmosios ir trečiosios pastraipų paaiškinimus).
                  Dirbtinių gėlių šaka panaši į natūralų augalą (taip pat žr. SS paaiškinimų 6702 pozicijos paaiškinimų pirmąją pastraipą). Todėl dirbinys klasifikuotinas kaip dirbtinės gėlės priskiriant 6702 pozicijai.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  Paveikslas pateikiamas tik dėl informacijos.